भास्कर संवाददाता|विदिशा
भास्कर संवाददाता|विदिशा
सम्राट अशोक अभियांत्रिकीय संस्थान में आईआईटी मुंबई द्वारा “एनर्जी एफिशिएंसी एंड मैनेजमेंट” पर 03 दिवसीय गहन कोर्स का समापन मंगलवार को किया गया। यह आयोजन मानव संसाधन विकास मंत्रालय के टेक्यूप कार्यक्रम के अंतर्गत किया गया था।
कोर्स के पहले दिन आईआईटी मुंबई के प्रोफेसर वैंकटसैलनाथन रामादेसिगन ने एनर्जी मैनेजमेंट, एनर्जी आॅडिट, डाटा एनालिसिस एवं फ्यूल विषयों पर अपने व्याख्यान दिए। कोर्स में विशेषज्ञों ने उर्जा के उत्पादन, वितरण, उपयोग एवं प्रबंधन के विषय में जानकारी दी। आईआईटी मुंबई से प्रोफेसर सांतनु बंदोपाध्याय ने एनर्जी कन्जरवेशन, टाइप्स एंड सिस्टम लेबल एनर्जी कंजरवेशन तथा स्टीम सिस्टम पर अपना व्याख्यान दिया। प्रोफेसर वैंकटसैलनाथन रामादेसिगन ने बताया कि उर्जा प्रबंधन की महत्वता, विश्व उर्जा सेवाएं भविष्य को ध्यान में रखते हुये उर्जा का उत्पादन एवं दोहन करना चाहिए।
डाॅ. रामादेसिगन के अनुसार उर्जा का घरेलू एवं व्यवसायिक उपयोग अधिक से अधिक अक्षत उर्जा पर निर्भर होना चाहिए। व्यवसायिक उर्जा का उपयोग कम विद्युत खपत के साथ अधिक से अधिक होना चाहिए। जिससे कि उत्पादन एवं दोहन का समन्वय बना रहे। डाॅ. शांतनु बंदोपाध्याय ने अपने व्याख्यान में कहा कि हमें नई तकनीक पर आधारित स्टार रेटेड कम खपत वाले उपकरण का उपयोग करना चाहिए। इसमें रेफ्रिजरेटर, एसी, कूलर, पंखे आदि शामिल हैं। इनके उपयोग से उर्जा की सकल खपत को कम किया जा सकता है। उन्होंने बताया कि सभी विद्युत उपकरण तकनीकी माप दंडों के आधार पर होना चाहिए।
bho_Deva bho_Deva hin_Deva hin_Deva hin_Deva